Helge Sivertsen

Helge Sivertsen (født 12. juni 1913 i Mandal, død 21. desember 1986 i Oslo) var en norsk skolemann og Ap-politiker, særlig kjent for sine fem år som kirke- og undervisningsminister. I yngre år var han mest kjent som friidrettsutøver.

 Liv og virke
Bakgrunn
Han var født i Mandal og vokste opp i Inderøy fra 1916 Trøndelag. Faren Nils Sivertsen var rektor på Sund folkehøgskole, Ordfører og stortingsmann Nils Nilsen Pukstad på Stadsbygd var Helge Sivertsens oldefar (farmors far).

Han gikk på folkehøgskole og tok examen artium i 1933 på Orkdal landsgymnas, studerte i Oslo og økonomisk historie i Oxford, og ble cand.philol. med historie hovedfag i 1940.Biografi, Stortinget. Lest 8. desember 2015. 

Idrettsutøver 
På 1930-tallet var Sivertsen en av Norges fremste friidrettsutøvere. Spesialgrenen var diskos. Han ble norsk mester to ganger, i 1934 og 1935.Raskest, høyest, lengst i 100 år 1996, s. 153 og 155. Han representerte Norge i OL i Berlin i 1936, der han endte på 10.-plass«Helge Sivertsen» , Sports-reference. Lest 8. desember 2015. i diskoskonkurransen etter et kast på 45,89 meter.  Hans personlige rekord var 47,72 meter, satt på Bislett stadion 16. juli 1936.Norsk fri-idretts historie. Fra 1896 til 1950 1952, s. 329.

Yrkeskarriere
Helge Sivertsen arbeidet som lærer 1941–1943, deltok i Milorg 1943–1945. Etter krigen var han sekretær for Undersøkelseskommisjonen av 1945 1945–1947.Haffner 1949, s. 859.

Politiker
Sivertsen var statssekretær i Kirke- og undervisningsdepartementet 1947–1956, kirke- og undervisningsminister 1960–1963 og 1963–1965. Sivertsen var sentral i arbeidet med å innføre niårig grunnskole for alle (enhetsskolen). Han bidro til å gjeninnføre samisk språk og kultur på skoler i de samisktalende områdene. Sivertsen var nynorskbruker og støttet samnorsktanken. 

Som kirkepolitiker fikk Sivertsen ordnet med prestestilling til Den norske kirkes første kvinnelige prest, Ingrid Bjerkås. Hun var blitt ordinert i mars 1961, og fikk ikke umiddelbart tilslag på de ledige prestestillinger hun søkte på. Bjerkås ble tilsatt i statsråd 14. april 1961.Tønnessen, s. 104-108

Sivertsen jobbet for å motsetningene mellom kristenfolket og sosialismen. Han mente det var paralleller mellom evangeliet og Arbeiderpartiets solidaritetspolitikk. I 1975 ledet han et statlig utvalg hvor flertallet noe overraskende anbefalte å likestille alle trossamfunn og avvikle statskirkeordningen.  

Han satt i Arbeiderpartiets sentralstyre 1969–1975 og deltok i en lang rekke utvalgsarbeid, styrer og utredninger.

Som kirke- og undervisningsminister var Sivertsen ansvarlig for opprettelsen av Norsk kulturråd.Råd for uråd. Norsk kulturråd gjennom 30 år 1994, s. 9 og 14.

Etter rikspolitikken

Helge Sivertsen var skoledirektør i Oslo, Akershus og Østfold 1956–1960, skoledirektør i Oslo og Akershus 1966-1970 og skolesjef i Oslo 1971–1981.

Sivertsen mottok Norsk kulturråds ærespris i 1984.«Æresprisvinnere», Kulturrådet. Lest 8. desember 2015.

Han var gift med Merle Five og var svigersønn av Håkon Five.

 Bibliografi 
 «Heimestyrkane». I: Våre falne, bd. IV
 «Hjemmestyrkene». I: Norges krig, bd. I
 «Overfallet på Danmark og Norge». I: Den store krigen, bd. II
 Innocens III og hans tid, Oslo 1942
 Byer og bykulturer i middelalderen, Oslo 1945
 Demokratisk og nasjonal oppseding i norsk skole, Bergen 1946
 Tysklands planer om overfall på Norge 1946 (bilag nr. 1 til innstilling fra Undersøkelseskommisjonen av 1945)
 Sosialistisk kulturpolitikk, Oslo 1955

 Biografi 
 Lyche, Ingeborg, Enevold Skadsem, Sverre Smeland og Kristian Ottosen (red.): Fram då frendar. Heidersskrift til Helge Sivertsen på 70-årsdagen 12. juni 1983, Universitetsforlaget, 1983

 Referanser 

 Kilder 
 Haffner, Vilhelm: Stortinget og statsrådet. Bind 1. Biografier. Med tillegg til Tallak Lindstøl: Stortinget og Statsraadet 1814-1914. Med tillegg til Tallak Lindstøl: Stortinget og Statsraadet 1814-1914, Oslo: Aschehoug, 1949 
 Norsk fri-idretts historie. Fra 1896 til 1950, Oslo: Nasjonalforlaget, 1952. Digitalisert utgave fra Nasjonalbiblioteket  
 Raskest, høyest, lengst i 100 år. Norsk friidrett 1896-1996, Oslo: Universitetsforlaget, 1995. Digital utgave fra Nasjonalbiblioteket
 Råd for uråd. Norsk kulturråd gjennom 30 år, Oslo: Grøndahl Dreyer, 1994. Digitalisert utgave fra Nasjonalbiblioteket
 stortinget.no biografi

 Eksterne lenker 



 Helge Sivertsen - Store norske leksikon
 Helge Sivertsen - Norsk biografisk lekskon 

Kategori:Norske utdanningsministre
Kategori:Norske skoleledere
Kategori:Ap-statsråder
Kategori:Statsråder i Regjeringen Gerhardsen III
Kategori:Statsråder i Regjeringen Gerhardsen IV
Kategori:Norske statsråder etter 1945
Kategori:Statssekretærer fra Ap
Kategori:Norske embets- og tjenestemenn
Kategori:Norske økonomiske historikere
Kategori:Medlemmer av Milorg
Kategori:Norske diskoskastere
Kategori:Deltakere for Norge under Sommer-OL 1936
Kategori:Friidrettsutøvere under Sommer-OL 1936
Kategori:Personer fra Mandal kommune
Kategori:Personer fra Inderøy kommune